### Č. sp.: ŽP 2014/01530-5-MK Bardejov

## 19. 03. 2014

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a §69 písm. d) a h) zákona č. 543/2002 Z.z. o ochrane prírody a krajiny v znení neskorších predpisov, na základe písomnej žiadosti **1 PLUS s.r.o., Hurbanova 18/666,** 085 01 Bardejov, IČO: 47 210 354, podaná dňa 19. 02. 2014 (ev. č. 3 517), podľa § 47 ods. 3, § 48 ods. 1 zákona č. 543/2002 Z.z. o ochrane prírody a krajiny v znení neskorších predpisov, v súlade s § 46 zákona č. 71/1967 Zb. o správnom konaní v znení neskorších predpisov, **vydáva**

## ***s ú h l a s***

žiadateľovi **na výrub 23 ks drevín**, druh: **1 ks smrek obyčajný** (Picea abies) s obvodom kmeňa 85 cm, meraným vo výške 130 cm nad zemou, rastúci na parcele C KN číslo 2070/135 v kat. území Bardejov, druh pozemku: zastavané plochy a nádvoria; **1 ks smrek obyčajný** (Picea abies) s obvodom kmeňa 95 cm, meraným vo výške 130 cm nad zemou; **7 ks jabloň** (Malus) s obvodmi kmeňov 73, 78, 72, 75, 68, 62 a 57 cm, meranými vo výške 130 cm nad zemou; **14 ks tuja západná** (Thuja occidentalis) s obvodmi kmeňov 7 x 71, 5 x 44 a 2 x 75 cm, meranými vo výške 130 cm nad zemou. Dreviny rastú na parcele C KN číslo 2070/26 v kat. území Bardejov, druh pozemku: zastavané plochy a nádvoria **(ul. sv. Jakuba)**.Žiadateľ je vlastníkom parciel, na ktorej dreviny požadované na výrub rastú.

# A./

V súlade s § 82 ods. 12) zákona č. 543/2002 Z.z. o ochrane prírody a krajiny v znení neskorších predpisov, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub 2 ks smrekov obyčajných žiadateľ uskutoční po nadobudnutí právoplatnosti tohto rozhodnutia, v termíne do 31. marca 2015,

3) výrub 7 ks jabloní a 14 ks tují západnej žiadateľ uskutoční až po nadobudnutí právoplatnosti stavebného povolenia na výstavbu plôch statickej dopravy - parkovacích miest, v termíne do 31. marca 2016,

4) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

5) žiadateľ zabezpečí, aby nedošlo k poškodeniu drevín, ktoré nie sú určené na výrub,

6) žiadateľ odstráni aj pne po výrube vrátane povrchovej časti koreňového systému a plochu upraví identicky s okolím,

7) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

8) za prípadné škody na majetku fyzických osôb alebo právnických osôb, spôsobených pri výrube dreviny, zodpovedá žiadateľ podľa osobitných predpisov.

B./

V súlade s § 48 ods. 1 zákona č. 543/2002 Z.z. o ochrane prírody a krajiny v znení neskorších predpisov je žiadateľovi uložené uskutočniť náhradnú výsadbu za týchto podmienok:

## **vysadiť 50 ks drevín,** druh: **krušpán vždyzelený** (Buxus sempervires), na parcelu C KN číslo 2070/26 v kat. území Bardejov, druh pozemku: zastavané plochy a nádvoria, žiadateľ je vlastníkom parcely,

# 2) sadenice budú min. 30 cm vysoké a zabezpečené oporným kolíkom,

# 3) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu,

4) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v  prípade vyhynutia alebo poškodenia náhradnej výsadby vykoná žiadateľ dosadbu,

5) **žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 19.02.2014 (ev. č. 3 517) požiadala spol. 1 PLUS s.r.o., Hurbanova 18/666, 085 01 Bardejov, o vydanie súhlasu na výrub 23 ks drevín, druh: 1 ks smrek obyčajný (Picea abies) s obvodom kmeňa 85 cm, meraným vo výške 130 cm nad zemou, rastúci na parcele C KN číslo 2070/135 v kat. území Bardejov, druh pozemku: zastavané plochy a nádvoria; 1 ks smrek obyčajný (Picea abies) s obvodom kmeňa 95 cm, meraným vo výške 130 cm nad zemou; 7 ks jabloň (Malus) s obvodmi kmeňov 73, 78, 72, 75, 68, 62 a 57 cm, meranými vo výške 130 cm nad zemou; 14 ks tuja západná (Thuja occidentalis) s obvodmi kmeňov 7 x 71, 5 x 44 a 2 x 75 cm, meranými vo výške 130 cm nad zemou. Dreviny rastú na parcele C KN číslo 2070/26 v kat. území Bardejov, druh pozemku: zastavané plochy a nádvoria (ul. sv. Jakuba). Žiadateľ je vlastníkom parciel, na ktorej dreviny požadované na výrub rastú.

Dôvodom žiadosti je rekonštrukcia budovy, prístavba a výstavby prístupovej komunikácie a parkovacích plôch.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov v dňoch od 21.02.2014. V lehote do siedmich dní od zverejnenia informácie nebolo doručené Mestu Bardejov písomné a elektronické potvrdenie záujmu byť účastníkom v začatom správnom konaní.

Orgán ochrany prírody, podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávanie sa uskutočnilo 11.03.2014, počas ktorého bolo zistené, že dreviny požadované na výrub, rastú na uvedených parcelách, smreky obyčajné rastú v blízkosti objektu, jeden sa dotýka fasády, dreviny majú nepriaznivý vplyv na stavebný objekt a bránia v rekonštrukcii objektu, tak ako je uvedené v žiadosti. Dreviny: 7 ks jabloní a 14 ks tují západnej rastú na ploche určenej podľa projektovej dokumentácii „Prestavba a nadstavba objektu Bardejov“ 02/2014 na navrhovanej prístupovej komunikácii k objektu a statickej dopravy – parkovacích miestach slúžiacich pre tento objekt. Výrub je možný až po nadobudnutí právoplatného stavebného povolenia na predmetné objekty.

V priebehu miestnej obhliadky orgán ochrany prírody vykonal meranie obvodu kmeňa stromu, zistil jej zdravotný stav a zhotovil fotodokumentáciu drevín požadovaných na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Orgán ochrany prírody na základe vyhlášky MŽP SR č. 24/2003 Z. z. vypočítal spoločenskú hodnotu dreviny určenej na výrub, ktorá je 10641,21 €. Výpočet je prílohou zápisu. Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov.

Na základe vyššie uvedeného orgán ochrany prírody dospel k záveru, že žiadosť na výrub drevín je opodstatnená. Rozhodol preto o povolení výrubu podľa § 47 ods. 3 citovaného zákona. Zároveň žiadateľovi podľa ustanovení § 48 ods. 1 zákona uložil do výšky spoločenskej hodnoty vyrúbaných drevín náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 citovaného zákona.

**P o u č e n i e:**

Proti tomuto rozhodnutiu možno podať odvolanie, podľa § 53 a násl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

MUDr. Boris Hanuščak

primátor mesta

Rozhodnutie sa doručuje:

* **1 PLUS s.r.o., Hurbanova 18/666, 085 01 Bardejov**

Na vedomie:

1) SIŽP - inšpektorát ochrany prírody, Rumanova 14, 040 01 Košice

2) Okresný úrad Bardejov, odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk